Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την περάτωση της διαδικασίας διαβουλεύσεων με την Ακτή του Ελεφαντοστού βάσει του άρθρου 96 της συμφωνίας του Κοτονού

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η Ευρωπαϊκή ´Ενωση άρχισε στις 22 Ιανουαρίου 2001 διαβουλεύσεις με την Ακτή του Ελεφαντοστού βάσει του άρθρου 96 της συμφωνίας του Κοτονού, λόγω της μη τήρησης ορισμένων υποχρεώσεων που είχαν αναλάβει οι αρχές της Ακτής του Ελεφαντοστού στο πλαίσιο των προηγούμενων διαβουλεύσεων, που διεξήχθησαν βάσει του άρθρου 366α της σύμβασης Λομέ IVα, και ιδίως:

* του μη ανοίγματος των προεδρικών και βουλευτικών εκλογών κατά τη μεταβατική περίοδο.

* των βιοτήτων και βιοπραγιών κατά του άμαχου πληθυσμού που συνόδευσαν τη μετάβαση προς τη δημοκρατία.

Τα γεγονότα αυτά βρίσκονται σε αντίφαση με τα βασικά στοιχεία της συμφωνίας του Κοτονού που καθορίζονται στο άρθρο 9 παράγραφος 2.

2. Σύμφωνα με τα συμπεράσματα της Προεδρίας και της Επιτροπής στο τέλος της συνεδρίασης της 15ης Φεβρουαρίου [1], η Ευρωπαϊκή ´Ενωση σημείωσε με ικανοποίηση τη βούληση των αρχών της Ακτής του Ελεφαντοστού να διορθώσουν τα προβλήματα και να κάνουν ότι μπορούν για να εξασφαλίσουν το σεβασμό του κράτους δικαίου, των δικαιωμάτων του ανθρώπου και των δημοκρατικών αρχών.

[1] Γενική Γραμματεία του Συμβουλίου, ´Εγγρ. αριθ. 36/01 AΚΕ

Η Ευρωπαϊκή ´Ενωση έλαβε υπόψη τη δέσμευση των αρχών να:

« - εξασφαλίσουν το άνοιγμα του πολιτικού συστήματος στο σύνολο των ευαισθησιών, εξασφαλίζοντας ιδιαίτερα το άνοιγμα των δημοτικών εκλογών στο σύνολο των πολιτικών κομμάτων και φροντίζοντας για την ανεξαρτησία και την ουδετερότητα των δικαστικών αρχών.

- καταστήσουν την "επιτροπή εθνικής συμφιλίωσης" μια ενεργό και αποτελεσματική δομή για να ασχοληθεί με τα διακοινοτικά προβλήματα που γνώρισε πρόσφατα η χώρα, προικισμένη με τα αναγκαία μέσα λειτουργίας και της οποίας οι συστάσεις θα δώσουν αφορμή συστηματικά για μια παρακολούθηση εκ μέρους του κράτους.

- ασχοληθούν κατά προτεραιότητα στο να φέρουν στο φως, με πλήρη διαφάνεια, τις βιοπραγίες που έχουν διαπραχθεί κατά τη διάρκεια της μεταβατικής φάσης, περιλαμβανομένων και εκείνων που έγιναν υπό το στρατιωτικό καθεστώς.

-εγγυηθούν την ουδετερότητα των ενόπλων δυνάμεων και τον σεβασμό από αυτές των δικαιωμάτων του ανθρώπου.

- εγγυηθούν την ανεξαρτησία και την ουδετερότητα της δικαιοσύνης, ιδίως στις πράξεις διορισμού των κύριων δικαστικών αρχών.

- εγγυηθούν την ελευθερία έκφρασης, και ιδίως την ελευθερία του τύπου.

- καταδικάσουν δημόσια τις εκδηλώσεις ξενοφοβίας και να προσαρμόσουν τις διοικητικές διαδικασίες όσον αφορά την υπηκοότητα και τη διαμονή, για να βελτιώσουν την κατάσταση των διαμενόντων αλλοδαπών στην Ακτή του Ελεφαντοστού.

- ξαναρχίσουν τον διάλογο με όλα τα πολιτικά κόμματα. »

Τα συμπεράσματα της Προεδρίας και της Επιτροπής προέβλεπαν επίσης ότι "η Προεδρία και η Επιτροπή θα διεξαγάγουν εμπεριστατωμένο διάλογο με τις αρχές της Ακτής του Ελεφαντοστού στο Αμπιτζάν: ο εν λόγω διάλογος (...) που θα διαρκέσει τρεις μήνες, θα αφορά τα διάφορα σημεία που αναφέρθηκαν. Στο τέλος αυτής της περιόδου, θα εξετασθεί η κατάσταση, και κατόπιν θα λήξουν οι διαβουλεύσεις και η ´Ενωση θα αποφανθεί για τα μέτρα που επιβάλλεται να ληφθούν".

3. Αυτός ο εμπεριστατωμένος και τακτικός διάλογος στο Αμπιτζάν έγινε . Βασίστηκε σε έναν κατάλογο μέτρων που πρέπει να ληφθούν υπόψη για την υλοποίηση των δεσμεύσεων. Στο τέλος αυτού του διαλόγου, έγινε αξιολόγηση της υλοποίησης των δεσμεύσεων από τους επιτόπου αντιπροσώπους της Προεδρίας και της Επιτροπής, σε συνεργασία με τη Γαλλία και το Βέλγιο [2].

[2] ´Εκθεση για την κατάσταση προόδου των διαβουλεύσεων με την Ακτή του Ελεφαντοστού, 27 Απριλίου 2001/16 Μαϊου 2001.

Από αυτόν τον απολογισμό προκύπτει ότι ορισμένες αναλήψεις υποχρεώσεων έδωσαν αφορμή για σημαντικές και ενθαρρυντικές πρωτοβουλίες εκ μέρους των αρχών της Ακτής του Ελεφαντοστού. Θα αναφέρουμε ιδιαίτερα:

* Τη διεξαγωγή δημοτικών εκλογών ανοικτών στο σύνολο των πολιτικών κομμάτων.

* Την έναρξη διαλόγου με το σύνολο των πολιτικών κομμάτων.

* Την έναρξη εθνικής συζήτησης για την εθνική συμφιλίωση και την διάθεση στην Επιτροπή Διαμεσολάβησης για την Εθνική Συμφιλίωση των μέσων για τη λειτουργία της.

* Την έναρξη δικαστικών διαδικασιών σε σχέση με τις παραβιάσεις των δικαιωμάτων του ανθρώπου, που έπονται της προεδρικής εκλογής (Οκτώβριος 2000).

* Τη δημιουργία και την έναρξη των δραστηριοτήτων του Εθνικού Οργανισμού Ταυτοποίησης, που θα αναλάβει, μεταξύ άλλων, να απλοποιήσει τις διαδικασίες όσον αφορά την ανανέωση των αδειών διαμονής.

* Την κατάργηση των άτυπων εμποδίων που θέτουν στις οδούς οι αστυνομικές δυνάμεις.

* Την ελεύθερη πρόσβαση του συνόλου των πολιτικών κομμάτων στα κρατικά μέσα ενημέρωσης.

Ωστόσο, εξακολουθούν να υπάρχουν τα εξής σημεία που δημιουργούν ανησυχίες:

´Ανοιγμα του πολιτικού συστήματος και εθνική συμφιλίωση. Το άνοιγμα του πολιτικού συστήματος στο σύνολο των πολιτικών ευαισθησιών δεν μπορεί να θεωρηθεί ότι έχει γίνει εφόσον η έναρξη του διαλόγου με όλες τις μείζονες πολιτικές δυνάμεις, που έχουν καθιερωθεί από τις δημοτικές εκλογές δεν έχει ακόμη εκφρασθεί με συγκεκριμένα μέτρα εκ μέρους των αρχών. Για την εθνική συμφιλίωση, είναι σκόπιμο οι υπουργικές περιοδείες, το εργαστήριο της 17ης-19ης Απριλίου στο Grand Bassam καθώς και το Φόρουμ του ´Εθνους να καταλήξουν σε πολιτικές κατευθύνσεις και σε συγκεκριμένα μέτρα.

Δικαστική έρευνα των βιοπραγιών που διεπράχθησαν κατά την μεταβατική περίοδο και τέλος της ατιμωρησίας των αστυνομικών δυνάμεων. Οι δικαστικές έρευνες και διαδικασίες για τις βιοπραγίες που διαπράχθηκαν σε σχέση με τις ψηφοφορίες του Οκτωβρίου και του Δεκεμβρίου 2000 πρέπει να συνεχισθούν συστηματικά ώστε να τεθεί τέλος στην ατιμωρησία. Οι αρχές της Ακτής του Ελεφαντοστού θα πρέπει να λάβουν υπόψη τις εκθέσεις των διεθνών αποστολών έρευνας που διεξάγουν ο ΟΗΕ, το Human Rights Watch, η Διεθνής Αμνηστία, οι Ρεπόρτερ χωρίς σύνορα και η Διεθνής Ομοσπονδία των Δικαιωμάτων του Ανθρώπου.

Ουδετερότητα των ανωτάτων δικαιοδοσιών. Οι οργανικοί νόμοι που αφορούν την οργάνωση και τη λειτουργία του Συνταγματικού Συμβουλίου και του Ανώτατου Δικαστηρίου εγκρίθηκαν από την Εθνοσυνέλευση. Απομένουν τα κείμενα που αφορούν τον ´Αρειο Πάγο, το Ελεγκτικό Συνέδριο και το Συμβούλιο της Επικρατείας. Θα πρέπει να εξασφαλισθεί ώστε οι διορισμοί των δικαστών να γίνουν με βάση τον σεβασμό των αρχών της ανεξαρτησίας και της ουδετερότητας.

Αναγνώριση των δικαιωμάτων των ξένων πληθυσμών. Η ανάληψη υποχρέωσης που συνίσταται στο "να καταδικάζονται δημόσια οι εκδηλώσεις ξενοφοβίας και να προσαρμόζονται οι διοικητικές διαδικασίες όσον αφορά την υπηκοότητα και τη διαμονή, για να βελτιωθεί η κατάσταση των αλλοδαπών κατοίκων στην Ακτή του Ελεφαντοστού" πρέπει να στηριχθεί ακόμη περισσότερο με συμπληρωματικά συγκεκριμένα μέτρα και να παγιοποιηθεί με μια επίσημη πολιτική δήλωση.

Η Επιτροπή θεωρεί ότι, συνολικά, άρχισε μια διαδικασία ανοίγματος στο σύνολο των πολιτικών ευαισθησιών και των κατοικούντων πληθυσμών. Αυτή η διαδικασία πρέπει να συνεχισθεί και να παγιοποιηθεί ώστε να μειωθούν οι διακοινοτικές εντάσεις και να ενισχυθεί η εύθραυστη ακόμη πολιτική σταθερότητα, βασικές προϋποθέσεις για την ανάκαμψη της βιώσιμης ανάπτυξης. Η Επιτροπή προτείνει επομένως να στηριχθεί αυτή η διαδικασία με μια σταδιακή και υπό όρους επιτάχυνση της κοινοτικής συνεργασίας.

Στη συνέχεια των διαβουλεύσεων, η Επιτροπή προτείνει, στο πλαίσιο των κατάλληλων μέτρων που αναφέρονται στο άρθρο 96, παράγραφος 2, εδάφιο γ της Συμφωνίας του Κοτονού, να επανεργοποιηθεί προοδευτικά η συνεργασία με παράλληλη αποτελεσματική εφαρμογή των υποχρεώσεων που ανέλαβαν οι αρχές της Ακτής του Ελεφαντοστού κατά τη συνεδρίαση της 15ης Φεβρουαρίου 2001.

i. σε μια πρώτη φάση, η επανάληψη της συνεργασίας θα επικεντρωθεί στους κοινωνικούς τομείς, τη στήριξη των θεσμών και τον ιδιωτικό τομέα. Θα μπορέσει να ληφθεί υπόψη η στήριξη στα μέτρα που λαμβάνουν οι αρχές για να τηρήσουν τις υποχρεώσεις τους. Η γνωστοποίηση της χορήγησης πόρων βάσει του 9ου ΕΤΑ θα διαβιβασθεί στις αρχές της Ακτής του Ελεφαντοστού. Θα αρχίσουν οι προπαρασκευαστικές εργασίες για τη χρησιμοποίηση των πόρων που καλύπτονται από τις αποφάσεις της Επιτροπής της 24ης Ιουλίου και της 27ης Δεκεμβρίου 2000 σχετικά με τις μεταφορές STABEX για τα έτη 1998 και 1999 [3].

[3] Δεν έχουν δημοσιευθεί.

ii. μόλις διαπιστωθεί νέα σημαντική πρόοδος στην υλοποίηση των δεσμεύσεων σε σχέση με τον παρόντα απολογισμό - εξέταση της κατάστασης θα προβλεφθεί για τον Σεπτέμβριο του 2001 -, η βοήθεια θα επεκταθεί σταδιακά και θα μπορέσουν να τεθούν σε εφαρμογή νέες δράσεις στο πλαίσιο του STABEX 1999.

iii. μόλις διαπιστωθεί η αποτελεσματική υλοποίηση όλων των δεσμεύσεων - μια νέα εξέταση της κατάστασης θα προβλεφθεί για τον Ιανουάριο του 2002 -, θα επαναληφθεί η πλήρης και ολοκληρωτική συνεργασία που θα συνεπάγεται ιδίως συμφωνία για τη στρατηγική συνεργασίας στο πλαίσιο του 9ου ΕΤΑ, καθώς και για μια διευκόλυνση της διαρθρωτικής προσαρμογής σε σχέση με ένα στρατηγικό πρόγραμμα για τη μείωση της φτώχειας (PRSP).

Εννοείται, εξάλλου, ότι οι πρόοδοι που πραγματοποιήθηκαν στη βελτίωση των συστημάτων δημόσιας διαχείρισης, ιδιαίτερα σύμφωνα με το Πρωτόκολλο Συμφωνίας, που υπέγραψε το κράτος της Ακτής του Ελεφαντοστού στις 7 Σεπτεμβρίου 1999, πρέπει να συμβαδίζουν με την εφαρμογή της συνεργασίας.

Θα πρέπει να συνεχισθεί με την κυβέρνηση της Ακτής του Ελεφαντοστού ο πολιτικός διάλογος σε ενισχυμένη βάση και με στενή συνεργασία ώστε να εξασφαλισθεί η συνέχισή του προς την κατεύθυνση των δράσεων που έχουν ήδη αναληφθεί για να αποκατασταθεί η πολιτική σταθερότητα στην Ακτή του Ελεφαντοστού.

Με βάση τα παραπάνω και σύμφωνα με τα άρθρα 9 και 96 της Συμφωνίας του Κοτονού, όπως τέθηκε σε πρόωρη εφαρμογή με την απόφαση 1/2000 του Συμβουλίου των Υπουργών ΑΚΕ-ΕΚ, η Επιτροπή προτείνει στο Συμβούλιο να περατώσει τις διαβουλεύσεις που έχει αναλάβει με την Ακτή του Ελεφαντοστού και να εγκρίνει την επισυναπτόμενη απόφαση.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την περάτωση της διαδικασίας διαβουλεύσεων με την Ακτή του Ελεφαντοστού βάσει του άρθρου 96 της συμφωνίας του Κοτονού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

´Εχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συμφωνία εταιρικής σχέσης ΑΚΕ-ΕΚ που υπογράφηκε στο Κοτονού, στις 23 Ιουνίου 2000, όπως τέθηκε σε πρόωρη εφαρμογή με την απόφαση 1/2000 του Συμβουλίου των Υπουργών ΑΚΕ-ΕΚ,

την εσωτερική συμφωνία σχετικά με τα μέτρα που πρέπει να ληφθούν και τις διαδικασίες που πρέπει να συνεχιστούν για την εφαρμογή της συμφωνίας εταιρικής σχέσης ΑΚΕ-ΕΚ, όπως τέθηκε σε πρόωρη εφαρμογή με απόφαση των αντιπροσώπων των κυβερνήσεων των κρατών μελών, της 18ης Σεπτεμβρίου 2000, και ιδίως το άρθρο 3,

την πρόταση της Επιτροπής [4],

[4] ΕΕ C της , σ. .

Εκτιμώντας τα εξής:

(1) Τα βασικά στοιχεία της Συμφωνίας του Κοτονού, που αναφέρονται στο άρθρο 9 παραβιάσθηκαν λόγω της έλλειψης ανοίγματος των προεδρικών και βουλευτικών εκλογών, που έγιναν αντίστοιχα τον Οκτώβριο και τον Δεκέμβριο του 2000, και των βιοτήτων και βιοπραγιών κατά του άμαχου πληθυσμού που συνόδευσαν την μετάβαση προς τη δημοκρατία. Εξάλλου, οι δεσμεύσεις των αρχών της Ακτής του Ελεφαντοστού στο πλαίσιο των διαβουλεύσεων που διεξήχθησαν βάσει του άρθρου 366α της Σύμβασης Λομέ IVα μεταξύ Ιανουαρίου και Ιουνίου 2000 δεν τηρήθηκαν.

(2) Σύμφωνα με το άρθρο 96 της Συμφωνίας του Κοτονού, έγιναν διαβουλεύσεις, στις 15 Φεβρουαρίου 2001, με τις χώρες ΑΚΕ και την Ακτή του Ελεφαντοστού, με την ευκαιρία των οποίων οι αρχές της Ακτής του Ελεφαντοστού ανέλαβαν, με σκοπό να διορθώσουν τα προβλήματα που εξέθεσε η Ευρωπαϊκή ´Ενωση, να θέσουν σε εφαρμογή ειδικές δεσμεύσεις κατά τη διάρκεια μιας περιόδου εμπεριστατωμένου διαλόγου τριών μηνών.

(3) Στο τέλος αυτής της περιόδου, φαίνεται ότι οι προαναφερθείσες δεσμεύσεις έδωσαν αφορμή για συγκεκριμένες πρωτοβουλίες. ωστόσο, ορισμένες σημαντικές δράσεις σχετικά με βασικά στοιχεία της Συμφωνίας του Κοτονού φαίνονται ακόμη ελάχιστα σημαντικές.

ΑΠΟΦΑΣΙΖΕΙ:

Άρθρο πρώτο

Οι διαπραγματεύσεις που άρχισαν με την Ακτή του Ελεφαντοστού σύμφωνα με το άρθρο 96 της Συμφωνίας του Κοτονού έληξαν.

Άρθρο 2

Τα μέτρα που προσδιορίζονται στο σχέδιο επιστολής που εμφαίνεται στο παράρτημα εγκρίθηκαν στο πλαίσιο των κατάλληλων μέτρων που αναφέρονται στο άρθρο 96, παράγραφος 2(γ) της Συνθήκης του Κοτονού.

'Aρθρο 3

Η παρούσα απόφαση αρχίζει να ισχύει από την ημέρα της έγκρισής της.

Ισχύει για ένα έτος από την ημερομηνία της έγκρισής της από το Συμβούλιο.

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Σχέδιο επιστολής

Κύριε Πρωθυπουργέ,

Η Ευρωπαϊκή ´Ενωση αποδίδει μεγάλη σημασία στις διατάξεις του άρθρου 9 της Συμφωνίας του Κοτονού. Ο σεβασμός των δικαιωμάτων του ανθρώπου, των δημοκρατικών αρχών και του κράτους δικαίου, στα οποία βασίζεται η εταιρική σχέση ΑΚΕ-ΕΕ, αποτελούν σημαντικά στοιχεία της εν λόγω συμφωνίας και, κατά συνέπεια, τη βάση των σχέσεών μας.

Με αυτό το πνεύμα, η Ευρωπαϊκή ´Ενωση παρακολούθησε από κοντά τη μετάβαση προς τη δημοκρατία στην Ακτή του Ελεφαντοστού, ιδίως όσον αφορά τις δεσμεύσεις των αρχών της Ακτής του Ελεφαντοστού στο πλαίσιο των διαβουλεύσεων του Φεβρουαρίου 2000, που διεξήχθησαν στο πλαίσιο του άρθρου 366α της Σύμβασης Λομέ IVα. Επισήμανε με την ευκαιρία αυτή με έντονη ανησυχία τις βιότητες και βιοπραγίες που χαρακτήρισαν αυτήν την περίοδο, καθώς και την έλλειψη ανοίγματος των προεδρικών και βουλευτικών εκλογών του Οκτωβρίου και του Δεκεμβρίου 2000.

Σ´αυτό το πλαίσιο, το Συμβούλιο της Ευρωπαϊκής ´Ενωσης αποφάσισε, στις 22 Ιανουαρίου 2001, να καλέσει τις αρχές της Ακτής του Ελεφαντοστού και των χωρών ΑΚΕ να αρχίσουν διαβουλεύσεις για να εξετάσουν με εμπεριστατωμένο τρόπο την κατάσταση καθώς και τα μέσα που θα την διορθώσουν.

Οι εν λόγω διαβουλεύσεις έγιναν στις Βρυξέλλες στις 15 Φεβρουαρίου 2001. Με την ευκαιρία αυτή, προσεγγίσθηκαν πολλά βασικά θέματα, και μπορέσατε να παρουσιάσετε την άποψή σας και μια ανάλυση της κατάστασης από τις αρχές της Ακτής του Ελεφαντοστού. Η Ευρωπαϊκή ´Ενωση έλαβε υπό σημείωση τη δέσμευσή σας να:

- εξασφαλίσετε το άνοιγμα του πολιτικού συστήματος στο σύνολο των ευαισθησιών, ιδιαίτερα παρέχοντας εγγύηση για το άνοιγμα των δημοτικών εκλογών στο σύνολο των πολιτικών κομμάτων και φροντίζοντας για την ανεξαρτησία και την ουδετερότητα των δικαστικών αρχών.

- καταστήσετε την "επιτροπή εθνικής συμφιλίωσης" μια ενεργό και αποτελεσματική δομή για να αντιμετωπίσει τα διακοινοτικά προβλήματα που γνώρισε πρόσφατα η χώρα, που θα διαθέτει τα αναγκαία μέσα λειτουργίας και στις συστάσεις της οποίας θα βασίζεται η συστηματική παρακολούθηση εκ μέρους του κράτους.

- ασχοληθείτε κατά προτεραιότητα στο να φέρετε στο φως, με πλήρη διαφάνεια, τις βιοπραγίες που έχουν διαπραχθεί κατά τη διάρκεια της μεταβατικής φάσης, περιλαμβανομένων και εκείνων που έγιναν υπό το στρατιωτικό καθεστώς.

- να εγγυηθείτε την ουδετερότητα των ενόπλων δυνάμεων και τον σεβασμό από μέρους τους των δικαιωμάτων του ανθρώπου.

- να εγγυηθείτε την ανεξαρτησία και την ουδετερότητα της δικαιοσύνης, ιδίως στις πράξεις διορισμού των κυριότερων δικαστικών αρχών.

- -να εγγυηθείτε την ελευθερία έκφρασης, και ιδίως την ελευθερία του τύπου.

- να καταδικάσετε δημόσια τις εκδηλώσεις ξενοφοβίας και να προσαρμόσετε τις διοικητικές διαδικασίες όσον αφορά την υπηκοότητα και τη διαμονή, για να βελτιώσετε την κατάσταση των μόνιμα διαμενόντων αλλοδαπών στην Ακτή του Ελεφαντοστού.

- να ξαναρχίσετε τον διάλογο με όλα τα πολιτικά κόμματα.

Συμφωνήθηκε επίσης ότι θα διεξαχθεί εμπεριστατωμένος διάλογος στο Αμπιτζάν σχετικά με τα θέματα που θα προκύψουν κατά την περίοδο των τριών μηνών και ότι θα εξετασθεί η κατάσταση στο τέλος αυτής της περιόδου.

Αυτός ο εμπεριστατωμένος και τακτικός διάλογος στο Αμπιτζάν πραγματοποιήθηκε. Βασίσθηκε σε έναν κατάλογο μέτρων που πρέπει να ληφθούν για την πραγματοποίηση των δεσμεύσεων, τα οποία προτείνατε εσείς οι ίδιοι.

Από αυτόν τον διάλογο προκύπτει ότι, συνολικά, άρχισε μια διαδικασία ανοίγματος στο σύνολο των πολιτικών ευαισθησιών και των πληθυσμών. Οι αρχές της Ακτής του Ελεφαντοστού ανέλαβαν σημαντικές πρωτοβουλίες. Ιδιαίτερα θα αναφέρουμε:

* Τη διεξαγωγή δημοτικών εκλογών ανοικτών στο σύνολο των πολιτικών κομμάτων.

* Την έναρξη διαλόγου με το σύνολο των πολιτικών κομμάτων.

* Την έναρξη εθνικής συζήτησης για την εθνική συμφιλίωση και την διάθεση στην Επιτροπή Διαμεσολάβησης για την Εθνική Συμφιλίωση των μέσων για τη λειτουργία της

* Την έναρξη 6 δικαστικών διαδικασιών σε σχέση με τις παραβιάσεις των δικαιωμάτων του ανθρώπου, που έπονται της προεδρικής εκλογής (Οκτώβριος 2000).

* Τη δημιουργία και την έναρξη των δραστηριοτήτων της Εθνικής Υπηρεσίας Ταυτοποίησης.

* Την κατάργηση των άτυπων εμποδίων που θέτουν στις οδούς οι αστυνομικές δυνάμεις.

* Την ελεύθερη πρόσβαση του συνόλου των πολιτικών κομμάτων στα κρατικά μέσα ενημέρωσης.

Δεν υπάρχει αμφιβολία ότι αυτές οι πρωτοβουλίες αποτελούν εχέγγυα της πολιτικής και κοινωνικής σταθεροποίησης της χώρας. Ωστόσο, εξακολουθούν να υπάρχουν ανησυχίες για τα εξής σημεία:

* Αναμένονται πολιτικές κατευθύνσεις και συγκεκριμένα μέτρα για την εθνική συμφιλίωση αναμένονται ύστερα ιδίως από το Φόρουμ του ´Εθνους.

* Ο διάλογος με το σύνολο των πολιτικών κομμάτων άρχισε ασφαλώς, αλλά οι εγγυήσεις που παρέχονται όσον αφορά τη βιωσιμότητά του δεν είναι επαρκείς, και δεν εκφράστηκε μέχρι σήμερα με συγκεκριμένες πρωτοβουλίες.

* Ο διορισμός των μελλοντικών μελών των ανώτατων δικαστηρίων της Ακτής του Ελεφαντοστού πρέπει να γίνει με πλήρη σεβασμό των αρχών της ανεξαρτησίας και της ουδετερότητας.

* Οι δικαστικές έρευνες και διαδικασίες για τις βιοπραγίες που διεπράχθησαν σε σχέση με τις ψηφοφορίες του Οκτωβρίου και του Δεκεμβρίου 2000 δεν άρχισαν και/ή επιταχύνθηκαν με συστηματικό τρόπο.

* Η δέσμευση που συνίσταται στο "να καταδικασθούν δημόσια οι εκδηλώσεις ξενοφοβίας και να προσαρμοσθούν οι διοικητικές διαδικασίες όσον αφορά την υπηκοότητα και τη διαμονή, για να βελτιωθεί η κατάσταση των αλλοδαπών μόνιμων κατοίκων στην Ακτή του Ελεφαντοστού" πρέπει να στηριχθεί με συγκεκριμένα συμπληρωματικά μέτρα και να παγιοποιηθεί με επίσημη πολιτική δήλωση.

Οι δεσμεύσεις που αναλήφθηκαν στις 15 του προηγούμενου Φεβρουαρίου έπρεπε να επιτρέψουν την ενίσχυση της πολιτικής σταθερότητας ιδίως με μια διαδικασία ανοίγματος στο σύνολο των πολιτικών ευαισθησιών και των μόνιμων πληθυσμών. Φαίνεται ότι αυτή η διαδικασία άρχισε, από πολλές απόψεις, αλλά πρέπει να ληφθούν ακόμη συγκεκριμένα μέτρα για να παγιοποιηθεί στην πολιτική, οικονομική και κοινωνική ζωή της Ακτής του Ελεφαντοστού.

Με βάση αυτές τις δεσμεύσεις και του παρόντος απολογισμού της εφαρμογής τους, η Ευρωπαϊκή Κοινότητα και τα κράτη μέλη της είναι διατεθειμένοι να ολοκληρώσουν τις διαβουλεύσεις που άρχισαν σύμφωνα με το άρθρο 96 της Συμφωνίας του Κοτονού. Δεδομένου ότι πρέπει ακόμη να τεθούν σε εφαρμογή σημαντικά μέτρα βάσει των δεσμεύσεων της 15ης του προηγούμενου Φεβρουαρίου, το Συμβούλιο της Ευρωπαϊκής ´Ενωσης αποφάσισε να ξαναρχίσει τη συνεργασία σταδιακά και με μέτρο και, στο πλαίσιο των κατάλληλων μέτρων που αναφέρονται στο άρθρο 96, παράγραφος 2, εδάφιο γ της Συμφωνίας του Κοτονού, να λάβει τα ακόλουθα μέτρα:

i. από τη λήξη των σημερινών διαβουλεύσεων, η συνεργασία θα μπορέσει να ξαναρχίσει, και οι πρώτες εκταμιεύσεις θα επικεντρωθούν στους κοινωνικούς τομείς, στη θεσμική στήριξη και τον ιδιωτικό τομέα. Θα μπορέσει να ληφθεί υπόψη η στήριξη στα μέτρα που έλαβαν οι αρχές ευθυγραμμιζόμενες με τις δεσμεύσεις των διαβουλεύσεων. Η κοινοποίηση της χορήγησης των πόρων στο πλαίσιο του 9ου ΕΤΑ θα σας διαβιβασθεί και θα αρχίσουν οι προπαρασκευαστικές εργασίες για τη χρησιμοποίηση των πόρων που καλύπτονται από τις αποφάσεις της Επιτροπής της 24ης Ιουλίου και της 27ης Δεκεμβρίου 2000 σχετικά με τις μεταφορές STABEX για τα έτη εφαρμογής 1998 και 1999.

ii. μόλις διαπιστωθεί νέα σημαντική πρόοδος στην υλοποίηση των δεσμεύσεων σε σχέση με τον παρόντα απολογισμό - εξέταση της κατάστασης θα προβλεφθεί για τον Σεπτέμβριο του 2001 -, η βοήθεια θα επεκταθεί σταδιακά και θα μπορέσουν να τεθούν σε εφαρμογή νέες δράσεις στο πλαίσιο του STABEX 1999.

iii. μόλις διαπιστωθεί η αποτελεσματική υλοποίηση όλων των δεσμεύσεων - μια νέα εξέταση της κατάστασης προβλέπεται για τον Ιανουάριο του 2002 -, θα επαναληφθεί μια πλήρης και ολοκληρωτική συνεργασία. Αυτό θα συνεπάγεται ιδίως συμφωνία για τη στρατηγική συνεργασίας στο πλαίσιο του 9ου ΕΤΑ, καθώς και για μια διευκόλυνση διαρθρωτικής προσαρμογής σε σχέση με ένα στρατηγικό πρόγραμμα μείωσης της φτώχειας (PRSP).

Εννοείται, εξάλλου, ότι οι πρόοδοι που πραγματοποιήθηκαν στη βελτίωση των συστημάτων δημόσιας διαχείρισης, ιδιαίτερα σύμφωνα με το Πρωτόκολλο Συμφωνίας που υπέγραψε το κράτος της Ακτής του Ελεφαντοστού στις 7 Σεπτεμβρίου 1999, πρέπει να συμβαδίζουν με την εφαρμογή της συνεργασίας.

Η Ευρωπαϊκή ´Ενωση θα εξακολουθήσει να παρακολουθεί από κοντά την κατάσταση και τη συνέχιση της διαδικασίας εθνικής συμφιλίωσης. Εκφράζει την έντονη επιθυμία της να συνεχιστεί ένας ενισχυμένος και στενός πολιτικός διάλογος με τις αρχές της Ακτής του Ελεφαντοστού.